Държавен вестник, бр. 109, 2013 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  109
(2) При получаване на уведомлението 
по ал. 1 комисията извършва оценка на оп-
ределянето на новата референтна държава 
членка, като не по-късно от един месец от 
получаване на уведомлението уведомява 
ЕОЦКП за извършената оценка и предоставя 
на ЕОЦКП приложените към уведомлението 
данни и документи. 
(3) Комисията уведомява лицето, получило 
лиценз по този раздел, първоначалния му за-
конен представител и ЕОЦКП за становището 
си по подаденото уведомление в едномесе-
чен срок от представянето на становището 
на ЕОЦКП относно определянето на рефе-
рентната държава членка или от изтичането 
на едномесечен срок от уведомяването на 
ЕОЦКП по ал. 2, ако в този срок ЕОЦКП 
не представи становище.
(4) Ако становището на комисията по 
ал. 3 подкрепя оценката на лицето, получило 
лиценз по този раздел, за определяне на нова 
референтна държава членка, комисията уве-
домява за това компетентния орган на новата 
референтна държава членка и в 14-дневен срок 
му предоставя копие от всички документи, 
представени или съставени във връзка с 
лицензирането и надзора на лицето, лицен-
зирано по този раздел, като от този момент 
правомощията на комисията по отношение 
на това лице се прекратяват.
(5) В случай че окончателната оценка на 
комисията по ал. 3 се различава от предста-
веното становище на ЕОЦКП, тя незабавно 
уведомява ЕОЦКП за това и посочва при-
чините за отклоняването от представеното 
становище. В случай че заявителят предлага 
управлявани от него алтернативни инвес-
тиционни фондове на територията на други 
държави членки и/или други държави член-
ки са държави по произход на управлявани 
от заявителя алтернативни инвестиционни 
фондове, уведомлението по изречение първо 
се изпраща и до компетентните органи на 
тези държави членки.
(6) В случай че реално осъществяваната 
от лице, получило лиценз по този раздел, 
дейност на територията на държави членки 
е в отклонение на представената към заяв-
лението за издаване на лиценз стратегия за 
предлагане или въз основа на тази дейност 
може да се приеме, че представената към 
заявлението за издаване на лиценз страте-
гия е съдържала неверни твърдения, или че 
лицето е променило стратегията си, без да 
бъдат спазени ал. 1 – 5, комисията изисква 
от лицето да посочи правилната референтна 
държава членка въз основа на реално след-
ваната стратегия на предлагане. Алинеи 1 – 5 
се прилагат съответно.
(7) Лице, получило лиценз по този раз-
дел, което след изтичане на две години от 
издаването на лиценза промени стратегията 
си за предлагане на управлявани от него 
алтернативни инвестиционни фондове на 
територията на държави членки и въз основа 
на тази промяна възнамерява да промени 
и референтната си държава членка, подава 
искане за това до комисията. Алинеи 1 – 5 
се прилагат съответно.
(8) В случай че комисията не се съгласи 
с определянето на референтна държава в 
съответствие с ал. 1 – 7, тя може да уведо-
ми ЕОЦКП за осигуряване на съдействие 
в съответствие с чл. 19 на Регламент (ЕС) 
№ 1095/2010.
Чл. 212. (1) Комисията отнема издадения 
лиценз, ако:
1. лицето не започне да извършва дейността, 
за която е получило лиценз по този раздел, 
в срок 12 месеца от издаването на лиценза, 
изрично се откаже от издадения лиценз или 
не е извършвало дейността, за която е полу-
чило лиценз, повече от 6 месеца;
2. лицето е представило неверни данни, 
които са послужили като основание за изда-
ване на лиценза;
3. лицето престане да отговаря на услови-
ята, при които е издаден лицензът;
4. лицето престане да отговаря на изис-
кванията за капиталова адекватност или 
ликвидност и не предложи в 7-дневен срок 
от извършване на нарушението мерки за 
привеждането им в съответствие с тези из-
исквания или в срока по чл. 199, ал. 11 не 
отстрани нарушението;
5. финансовото състояние на лицето е 
трайно влошено и то не може да изпълнява 
задълженията си;
6. лицето, управляващо алтернативни ин-
вестиционни фондове, и/или лица по чл. 200 
не са се съобразили с приложена принудителна 
административна мярка по чл. 264, ал. 1 или 
са извършили или допуснали извършването 
на нарушение на чл. 35, ал. 1 от Закона за 
пазарите на финансови инструменти и на 
чл. 11 от Закона срещу пазарните злоупотреби 
с финансови инструменти или друго грубо 
нарушение, или системни нарушения на този 
закон, на Закона за публичното предлагане 
на ценни книжа, на Закона за пазарите на 
финансови инструменти, на Закона срещу 
пазарните злоупотреби с финансови инстру-
менти и/или на актовете по прилагането им;
7. лицето възпрепятства упражнявания от 
комисията и/или от заместник-председателя 
надзор, включително чрез непредставяне на 
изисквана информация за дейността му, пред-
ставяне на непълна, неясна или противоречива 
информация или информация, непозволява-
ща да бъде установена реално извършвана-
та дейност, размера и/или основанието за 
реализираните приходи и/или разходи или 
други съществени за упражнявания надзор 
и оценката на дейността му обстоятелства;